ĦOLQIEN Ta' WALLACE Ph. Fil-bidu kien Hu, waħdu, il-ħsieb li ma jaqtax; ; jimla l-wesgħat bla tmiem tal-ispazju mudlam; u ħassu għajjien, i waqt li gerrbu l-miljuni tas-snin, għad li minnu nnifsu l-bidu u t-tmiem. Biex jehda mit-titwib tal-ispirtu għajjien, bħal tfajjel miġruħ, beda jilgħab: — Ħoloq ġugarelli: t-trab tal-ispazju, il-kwiekeb iduru fuq fus dwar xulxin, u strieħ mill-għeja u t-titwib xħin ra kollox qed joqgħod għal fehma: tal-ħsieb li kien Hu. 102 IL-MALTI U dehru ħwejjeġ tal-għaġeb kullimkien: id-dlam stenbah u ċċarrat bid-dwal u bl-ilwien. — . Biss ħliefu ħadd ma kien hemm biex jarahom; u gerrbu l-miljuni tas-snin tul il-kurituri tad-dwiem, u rega' t-titwib tal-ispirtu għajjien. . Imkabbar b'għemilu setgħan, bħal pittur jew skultur li jagħġen mit-trab dehriet li jsaħħru l-għajnejn ried li jkun hemm min jagħraf il-fehma w il-ħsieb; min isib u jinqeda bil-fehma w bil-ħsieb; min jagħraf is-setgħa li tagħġen ix-xejn u twelled is-seħer li jgħammex l-għajnejni U tul il-miljuni tas-snin li gerrbu fil-kurituri tad-dwiem, fantas il-ħolqien ta' ħlejqa bir-ruħ u bil-moħħ bir-rieda w bil-ġmiel. Ħareġ trab'oħra mix-xejn, qegħ'dha fil-wisa' titħarrek u ddur immejla kemm kemm fuq il-fus, bogħ'd kemm jeħtieġ mill-blalen tan-nar; dawwarha bis-saffi tal-arja għan-nifs, u taha ilma ġieri kullimkien. Meta żejjen kemm felaħ u ra li kollox kien sew, laqqa' trabijiet flimkien' u feraħ xħin rahom jitħarrku fl-ilmijiet, jinqdew bil-fehma u bil-ħsieb li kien Hu, biex jikbru u joktru w jiżdiedu kullimkien … U gerrbu l-miljuni tas-snin u dehret il-ħdura. ssebbaħ kullimkien fuq iġbla w witgħat. 177 U taħt il-ħdura w ġo fiha, bdew jitħarrku ħlejqiet u jiġru, jilagħbu, joqomsu w ħelwin xi daqqiet jitqatlu mġelldin bla ħsieb, bla fehma, bla rieda. U gerrbu l-miljuni tas-snin, u bil-fehma w bil-ħsieb li kien Hu, il-ħsieb, il-fehma w ir-rieda tnisslu f'Adam, li stenbaħ xħin ried il-Ħallieq u ħares, stagħġeb, twaħħax, issaħħar, tgħallem ftit ftit, u kien xbieha tiegħu bil-fehma, bil-ħsieb, bir-rieda w bir-ruħ. .: U feraħ il-Ħallieq u t-titwib tal-ispirtu ħallieh, ti iktar issaħħar xħin ra, kif in-nisel t'Adam medd it-toqol tal-ħsieb għall-art, u ftit ftit sab l-għerf li kien fih u nqeda bil-fehma w bil-ħsieb li kien Hu biex joħroġ fil-wisa' tal-wesgħa tad-dwiem, u feraħ, u feraħ u feraħ, u mtela bis-slieml